Document ID: /roh_data/filtered/fineweb-2-filterrobots_roh.jsonl.gz/10704

Malgrà ch'il svilup dals autos dals ultims onns saja enorm, n’ha Christian Rauch betg tema che ses mastergn, il scolast d’ir cun auto, va a perder en il futur.
Las reglas generalas d'ir cun l'auto vegnan a restar las medemas er en il futur.
Plitost pensa il giuven Engiadinais, che la furma da sia lavur pudess sa midar. Tras la nova tecnologia ed ils sistems d’agid ch'ils autos d’ozendi han, saja la problematica numnadamain quella, che la glieud sa lascha massa ferm sin la tecnica, sco per exempel ils sensurs da parcar. Uschia, ch'ils scolasts d’ir cun auto dovran en l’avegnir dapli temp per mussar la part tecnica.
La sfida dals proxims onns è per Christian Rauch da restar sin il current a reguard la tecnica uschia ch’el resta adina sin il stan actual. Impurtant per el è però er, ch'i vegn mussà er vinavant d'ir cun l’auto a moda manuala.
RR actualitad 7:00